नए राष्ट्रपति को लेकर स्पष्ट नहीं हैं अमेरिकी : सर्वे  
अमेरिका में अगले साल राष्ट्रपति चुनाव होना है, लेकिन एक सर्वेक्षण के मुताबिक लोग रिपब्लिकन प्रतिनिधि और वर्तमान राष्ट्रपति ओबामा के बीच यह तय नहीं कर पा रहे हैं कि इस पद के लिए कौन ज्यादा ठीक होगा।
अमेरिका में अगले साल राष्ट्रपति चुनाव होना है लेकिन 'गैलप पोल' संस्था द्वारा किए गए सर्वेक्षण के मुताबिक अमेरिकी लोग रिपब्लिकन प्रतिनिधि और वर्तमान राष्ट्रपति बराक ओबामा के बीच यह तय नहीं कर पा रहे हैं कि इस पद के लिए कौन ज्यादा ठीक होगा।  करीब 45 प्रतिशत लोग ओबामा को ज्यादा प्रभावशाली मानते हैं, तो 42 प्रतिशत रिपब्लिकन प्रतिनिधि के पक्ष में हैं। सर्वेक्षण के ये नए परिणाम पिछले साल अगस्त और नवंबर में हुए सर्वेक्षण के परिणामों से अलग हैं। उस समय रिपब्लिकन प्रतिनिधि को पसंद करने वाले लोगों का प्रतिशत ज्यादा था।  नई कांग्रेस के एजेंडे में सबसे पहले बुधवार को प्रस्तावित रिपब्लिकन विधेयक पर मतदान कराना है। यह विधेयक ओबामा के स्वास्थ्य देखभाल संबंधी विधेयक को पूरी तरह से निरस्त करता है। इसके अलावा रिपब्लिकन्स द्वारा ओबामा के कार्यकाल की पहले दो सालों की उपलब्धियों और उनकी नीतियों को बेकार करने के लिए कई प्रयास किए जा रहे हैं।  सर्वेक्षण के मुताबिक डेमोक्रेट्स और रिपब्लिकन्स के विचार एक-दूसरे से काफी अलग हैं और उनमें अगले राष्ट्रपति को लेकर भी एक-दूसरे से मतभेद हैं। प्रत्येक 10 डेमोक्रेट्स में से आठ से ज्यादा ओबामा को ज्यादा असरदार मानते हैं, जबकि इतने ही रिपब्लिकंस कांग्रेस में अपने नेता को ज्यादा असरदार मानते हैं।  सर्वेक्षण में देखा गया है कि इनके अलावा अन्य स्वतंत्रत नेताओं का झुकाव कांग्रेस में रिपब्लिकंस की ओर है। इस नए राजनीतिक वर्ष में कांग्रेस में रिपब्लिकंस की स्थिति ज्यादा मजबूत है। सदन पर उनका नियंत्रण बढ़ा है और सीनेट में रिपब्लिकन की सीटें भी बढ़ी हैं। इसके बावजूद आम जनता अगले राष्ट्रपति के रूप में रिपब्लिकंस प्रतिनिधि के मुकाबले ओबामा को ज्यादा असरदार बताती है।